als_Latn dik_Latn sag_Latn
E Dini kush është njeriu më i ruajtur në Tiranë dhe Shqipëri?! Po zyrtari që është betonuar në pushtet prej 11 vjetësh dhe nuk lëviz edhe pse kanë ndryshuar tre qeveri?!
Është pikërisht Benet Beci, kreu i Fondit Shqiptar të Zhvillimit, anëtari i Këshillit Mbikqyrës të Bankës së Shqipërisë, ish-kandidati për deputet i PD-së në Shkodër, mik i ngushtë i Aleksandër Frangajt dhe njeri i afërt i Kryeministrit Edi Rama.
Njeriu i një mijë mistereve dhe një mijë pushteteve administron qindra milionë euro që financojnë Rilindjen Urbane në 61 bashkitë e Shqipërisë duke gjeneruar pushtet klientelist dhe tendera fantazëm për njerëzit e lidhur me fisha të fushimta me pushtetin dhe njerëzit e mazhorancës në vend.
Njeriu i cili që prej vitit 2005 drejton Fondin Shqiptar të Zhvillimit, jeton në një shtëpi super të blinduar në periferi të Tiranës por dhe superluksoze.Vila e shtrirë mes pemëve, në një sipërfaqe prej 900 metrash katrorë, është shumë kate dhe është bërë me firma private, më së shumti firma, të cilat kanë marrë rrugë nga Fondi Shqiptar i Zhvillimit dhe gjendet në zonën e fshatit Prush, pak kilometra larg Tiranës, sa kalon zonën e Kombinatit.
Dera e hekurit e portës së jashtme nuk i lejon askujt të afrohet. Benet Beci ka kërkuar një kuti të veçantë edhe nga CEZ në mënyrë që edhe energjinë elektrike ta ketë të shkëputur nga zona e Prushit.
Gjithçka është e telekomanduar, që nga porta e jashtme e deri tek ndriçimi i brendshëm i vilës. Fondi Shqiptar i Zhvillimit funksionon praktikisht si bankë private e krerëve të qeverive, pasi financon me tender përmes përzgjedhjes rrugë rurale dhe urbane./Boom.al
more recommended stories
-
Protesta e nesërme do të ketë një skenar dhune nga mbështetësit e LSI-së?
Autoritetet kanë parashikuar një sërë masash.
-
Skandali i mbjelljes fiktive të pemëve në Vlorë/ Raporti i KLSH: 618 mijë euro dëme për gjelbërimin e Lungomares
Një nga projektet që mori më.
-
Aksioni për ujin, kategoritë që përfitojnë falas matësit dhe kontratën me Ujësjellësin
Pensionistët nuk do të paguajnë për.
-
A do e “lejojë” shiu nesër Bashën të protestojë? Ja ç’parashikojnë metereologët
Ditën e nesërme opozita e bashkuar.
als_Latn als_Latn als_Latn als_Latn als_Latn als_Latn eng_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn